על גבעה סמוכה למינרט נמצאה בשנת 1962 קבוצת אבנים שעליה כתובות בעברית. סך הכל נמצאו 9 כתובות המתוארכות לשנים שבין 1012 ו-1202, וככל הנראה הן שרידיו של בית קברות יהודי. מסביב למינרט נתגלו שרידיהם של מצודות ומגדלים. אלה שוכנים על הצוק הגבוה שמצפון למינרט בצידו השני של נהר הארי וממזרח לו. עוד נתגלה מאגר מים עשוי לבנים וזה שוכן כ-400 מטר מעל לנהר הארי.
קרייזי
קרייזי (C.R.A.Z.Y.‎) הוא סרט קנדי-קוויבקי דובר צרפתית שיצא לאקרנים בשנת 2005. במאי הסרט הוא .
הסרט היה בין המועמדים בקטגוריית הסרט הזר בתחרות האוסקר בשנת 2006, וזכה באותה שנה בעשרה פרסי ג'יני (האוסקר הקנדי).
קרייזי הוא סרט מסוגת הדרמה הקומית. על אף שנדונים בו נושאים עמוקים ויש בו רגעים נוגעים ללב הוא זורם בקלילות, וקיימת לאורכו נימה נעימה של הומור.
הסרט עוסק בילדותו, נערותו ותחילת בגרותו של זק, בחור קנדי צרפתי צעיר, ויחסיו עם אביו, עם בני משפחתו, ועם אחרים. לאורך הסרט עולה ומבצבצת ההומוסקסואליות שלו, ונסיונותיו, שהם לעיתים מבדחים ולעיתים נוגעים ללב, להילחם בנטייתו. על אף שהדבר מובן לצופה לאורך הסרט, יוצא ז'ק מהארון רק לקראת סוף הסרט.
את הפצתו של הסרט בישראל בשנת 2006 ליוותה החלטת הצנזורה הישראלית להגביל את הצפייה בו לגיל 18 ומעלה, בשונה ממדינות מערביות אחרות, החלטה שהוסרה במהירות יחסית לאחר ערעור מצד המפיצים. בהסברים לצנזורה לא הוזכרה ההומוסקסואליות אלא דווקא סוגיית השימוש בסמים במהלך הסרט.
שם הסרט במקור- C.R.A.Z.Y. הוא למעשה בעל משמעויות רבות בסרט והוא גם ראשי התיבות של שמות חמשת האחים שבסרט, לפי סדר היוולדותם: כריסטיאן, רמונד, אנטון, זאק ואיוון.
עלילת הסרט.
הסרט מתאר את 20 השנים הראשונות בחייו של זק. זק נולד בקוויבק בערב חג המולד של שנת 1960, כבן רביעי למשפחה מהמעמד הבינוני. כבר בתחילת הסרט נופל זק מידיהם של אחיו הצעירים על הקרקע, דבר שאולי ירמז על נפילותיו הבאות.
עד הגיעו לגיל 7 והולדת אחיו הצעיר, זק הוא הבן האהוב על האב. בגיל 7 תופס אותו אביו לובש, במהלך משחק ולמשך זמן קצר, את בגדי אמו. דבר שישנה את יחסו כלפיו למשך שנות התבגרותו.
מגדת עתידות, שבדיעבד ניתן לראותה כ"מספר חיצוני" בסרט, מגלה לאימו שזק יהיה שונה, התברך על ידי ישו, ויוכל לרפא אחרים בכוח המחשבה.
מילד עדין ורגיש הופך זק להיות נער הנלחם על מקומו בחברה, ועל קבלתו על ידי אביו. חששו מההומוסקסואליות מביא אותו להתחבר עם נערה המאוהבת בו על אף שאינו נמשך אליה, ובאחד המקרים אף להכות באלימות נער אחר, המאוהב בו. במקביל נחשף זק לשימוש בסמים על ידי אחיו הבכור.
במשך מספר פעמים בסרט מתפלל זק לאל ומבקש ש"יירפא". במהלך נסיונותיו אף נוסע לביקור בירושלים, צועד בויה דולורוזה ואף מתייחד עם צעיר ישראלי.
רק לקראת סוף הסרט, במקביל ליציאה מהארון וקבלה שלו את עצמו, מתקיימת גם קבלה מלאה מצד האב.
דמויות הסרט.
זאקרי (זאק) בוליו (מארק-אנדרה גרונדין) - הוא הדמות המרכזית בסרטבו הצופים נחשפים ל-20 השנים הראשונות בחייו של וגם לרגע חטוף משנות השלושים שלו.
זאק נולד ב-25 בדצמבר, תאריך הולדת ישו, בשנת 1960. הוא נולד כבן הרביעי להוריו. ברגע הולדתו חלו אצלו סיבוכים רפואיים אשר גרמו לו למוות קליני לשניות אחדות.
עד גיל 5 היה זאק הבן המועדף על אביו. הוא הרבה לבלות עמו והוא קיבל ממנו יחס חם בשונה מאחיו. בערך באותו גיל החל זאק להתלבש כמו בנות בזמן שאביו היה בעבודה, דבר שאביו גילה לאחר כמה זמן.
לזאק יש כתם לידה על הראש אשר גורם לקווצת שערות אצלו להיות בצבע לבן. אמו של זאק מאמינה שהדבר נתן לזאק כוחות מיוחדים ושהוא התברך בהם. לאט לאט החל המצב בין זאק לאביו להתדרדר לדוגמה כאשר אביו של זאק מבשר לו שהוא יוצא למחנה קיץ, דבר שאחיו לא קיבלו, וזאק מתנגד לכך אך לבסוף יוצא.
כאשר היה בן 16, יחסיו עם אביו החמירו עוד יותר. זאק החל לעשן, למרות היותו אסמטי. באותו גיל החל זאק לחוש בבלבול בקשר להעדפה המינית שלו. באותה עת הייתה לזאק ידידה ג'ינג'ית שהפכה לחברתו.
במקביל להחמרת היחסים עם אביו התדרדרו היחסים עם עם האח השני במשפחה - רימונד.
ריימונד עוזב את הבית משום שאמו מצאה אצלו סמים, וריימונד חשב שזאק הוא זה שהלשין עליו.
זאק מתחיל להבין שהוא נמשך לגברים, ואף אביו יום אחד מגלה אותו ועוד בחור מסתגרים בתוך מכוניתו.
כדי להסיר את החשד של אביו שהוא הומו, הוא מקדיש את זמנו כלפי חברתו הג'נג'ית.
בגיל 20 זאק עדיין בזוגיות עם חברתו הג'ינג'ית. זאק ואביו מתחילים להתקרב אך המצב בין רימונד וזאק הולך ומחמיר. באותו זמן מתחתן אחיו הבוגר של זאק, כריסטיאן, ולחתונה הולכים זאק וחברתו ביחד. בחתונה פוגש זאק את בת דודתו האהובה וגם את חברה לריקודים הסלוניים ולחיים. מתישהו בחתונה יוצאים זאק וחברה של בת דודתו לעשן סיגריה במכונית. אדם אשר עובר ליד מכוניתם חושב שהוא ראה אותם מתנשקים. לאחר מכן הדבר גורם לבלגן בחתונה ולוויכוח סוער בין זאק לאביו, בו מספר זאק לאביו שהוא הומו ומבקש אביו ללכת. בעקבות כך זאק מחליט לברוח והוא נמלט אל ארץ הקודש, ישראל. בישראל הוא עובר תהליך שלבסוף הוא מוצא את עצמו במדבר סיני הלוהט וחם, כאשר הוא מתייבש ועומד למות. למזלו מופיע בדואי אשר מציל אותו, שבתחילה ראה זאק בבדואי את אחיו רימונד. לאחר מכן זאק מתאושש ורואה בסמטה של שוק את התקליט Crazy של פטסי קליין, אותו תקליט ששבר זאק לאביו כאשר היה בן 7. התקליט גורם לזאק לחזור לביתו בקנדה, אך לרוע מזלו הוא מגלה שבאותה עת אחיו רימונד גוסס בגלל מנת יתר של סמים ולבסוף הוא מת.
לאחר הלוויה, כאשר זאק עומד ללכת, עוצר אותו אביו ומחבק אותו בחוזקה. מכאן ניתן להבין שזאק ואביו, לאחר הניתוק הרב, הולכים ומתקרבים בחזרה.
בסוף הסרט ניתן לראות את זאק כאשר הוא בן שלושים כאשר הוא נוהג במכונית ואיתו נמצא אביו כאשר שניהם צוחקים ונהנים כמו שהיו פעם, וזאק מסכם את הסרט ואומר:
" ...ולא דיברנו יותר על הדברים שהרחיקו בינינו, וגם לא על פטסי קליין."
דניאלה לוגסי
דניאלה לוגסי (נולדה ב-1982) היא זמרת אופרה ישראלית, בקול סופרן לירי.
נעוריה.
לוגסי נולדה בירושלים וגדלה באשקלון, הבכורה מבין שלושה ילדים. בת לג'יל, יליד פריז, רופא המטולוג, ולפרל, ילידת ארצות הברית, מורה וציירת.
לוגסי למדה בבית הספר לאמנויות באשקלון ושירתה בצה"ל כמאבחנת פסיכוטכנית בלשכת גיוס.
קריירה.
לוגסי היא בוגרת כיתתה של פרופ' תמר רחום בבית הספר למוזיקה ע"ש בוכמן-מהטה באוניברסיטת תל אביב. בשנות לימודיה שם הופיעה בתפקיד סוזנה באופרה "נישואי פיגרו" ופמינה באופרה "חליל הקסם" של מוצרט ובתפקידי בלינדה ואישה שנייה באופרה "דידו ואניאס" של פרסל. כמו כן שרה כסולנית עם הקאמרטה הישראלית ירושלים בניצוחו של אבנר בירון והתזמורת הפילהרמונית הישראלית בניצוחו של זובין מהטה.
הופיעה ברסיטל שירה מיוחד שהוקלט עם הפסנתרן צ'ארלס ספנסר באולם ימקא בירושלים.
שרה את תפקיד בלינדה באופרה "דידו ואניאס" עם הקאמרטה הישראלית ירושלים.
נבחרה לשיר את תפקיד הכוהנת הגדולה בהפקה של "אאידה" מאת ורדי, שהועלתה על הבימה עם התזמורת הפילהרמונית הישראלית בניצוחו של זובין מהטה. כמו כן הופיעה בתפקיד ברטה המשרתת באופרה "הספר מסביליה" בניצוחו של רוברטו אבאדו.
באופרה הישראלית הופיעה בתפקידים פפגנה באופרה "חליל הקסם" ופרילפה באופרה "פיק דאם".
הופיעה בועידת הנשיא 2012 בטקס הפתיחה הרשמי.
בשנת 2014 הוציאה אלבום גרסאות כיסוי בשם "Cross Over", ובו ביצעה שירים באנגלית, ושיר אחד בעברית ("עץ ירוק מפלסטיק" של הזמרת מרגלית צנעני).
נכון ל-2018, לוגסי מופיעה במופע "7 פסנתרי כנף במה אחת - טירוף ב-70 אצבעות" עם גיל שוחט, רמי קלינשטיין, שלמה גרוניך, לאוניד פטשקה, ויקטור סטניסלבסקי, טל סמנון ועוד.
לוגסי נשואה לעומר שווילי, איש עסקים.
בלדווין הרביעי
גי מליזיאן
אליהו מני (רב)
הרב אליהו סלימאן מני (תמוז ה'תקע"ח, 1818 - ח' בתמוז ה'תרנ"ט, 1899), היה רבה הראשי של חברון, מגדולי רבני עיראק.
תולדותיו.
נולד בבגדאד בחודש תמוז בשנת תקע"ח (1818) לרב סלימאן שנמנה עם עשירי ונכבדי העיר. החל את למודו במדרש בית זלכה אצל הרב עבדאללה סומך, ונהיה לאחד מתלמידיו המובהקים. לימים אף נישא לאחותו של הרב סומך. לפי מסורת שהייתה בידו הוא היה צאצא למלך דוד ודבר זה נרמז בשם משפחתו "מני" - מגזע נין ישי.
כבר בשנותיו הראשונות כתלמיד נמשך הרב מני לחכמת הנסתר והחל לעסוק בה. הוא הסתגף רבות בצומות מרובים וקשים ובשינה על אבן כסימן על צערו על גלות השכינה. בשנת 1856 החליט לעלות לארץ ישראל לירושלים ולהתחבר למקובלי ישיבת בית אל, אולם קהילתו התנגדה. לצדו עמד חברו החדש מספסל הלמודים, רבי יוסף חיים, הבן איש חי, אשר הסביר לקהילה כי על הרב מני לעלות לישראל אם חפץ להתקדם בלימוד חכמת הנסתר. לאחר עלייתו, נהג רבי יוסף חיים להתכתב עם הרב מני על מנהגי ארץ ישראל ומקובלי בית אל בעיר הקודש ודבר זה בא לביטוי בספרו בן איש חי. הוא החשיבו לרבו בתורת הנסתר.